OpenLLM-France/wikimedia huggingface dataset:
# Resolució 2275 del Consell de Seguretat de les Nacions Unides

La Resolució 2275 del Consell de Seguretat de les Nacions Unides fou adoptada per unanimitat el 24 de març de 2016. El Consell va ampliar la Missió d'Assistència de les Nacions Unides a Somàlia (UNSOM) durant un any fins al 31 de març de 2017.

## Contingut

L'exèrcit somali va lluitar juntament amb la missió AMISOM de la Unió Africana contra el grup terrorista Al-Xabab. Els països que participaven en AMISOM van celebrar una cimera al febrer de 2016 i van decidir millorar la coordinació de l'operació.
El govern i els estats de Somàlia també van acceptar com se celebrarien les eleccions d'agost de 2016. Com que la celebració d'eleccions a tot el país era impossible, els nous líders serien elegits pels diputats.La intenció era poder celebrar eleccions amb sufragi universal per al 2020.
El mandat de la UNSOM, que acompanya al govern federal de Somàlia en el procés de pau i el desenvolupament del govern i dels serveis de seguretat, es va ampliar fins al 31 de març de 2017. La missió també estava representada a les capitals de les autoritats regionals "temporals" per tal de per treballar per ells en la federació que Somàlia hauria de constituir d'acord amb la constitució temporal de 2012.

## Referències

* ↑ Nacions Unides. «SC authorizes mandate extension for UNSOM», 24-03-2016.
* ↑ Bloomberg. «Somalia Says One-Man-One-Vote Not Possible in 2016 National Poll», 26-02-2016.
* ↑ «The Federal Republic of Somalia Provisional Constitution», 01-08-2012. Arxivat de l'original el 2 d’abril 2015. [Consulta: 17 març 2018].

## Vegeu també

* Llista de resolucions del Consell de Seguretat de les Nacions Unides 2201 a la 2300 (2015 - 2016)

## Enllaços externs

* PDF Text de la Resolució a UN.org
# Fèdim (tirà)

Fèdim (en llatí Phaedimus, en grec antic Φαίδιμος) fou un dels Trenta tirans d'Atenes. El seu nom apareix a les Hel·lèniques de Xenofont com a Fèdries (Phaedrias), però Demòstenes indica la forma correcta, Phaedimus (de Fals. Ley. p. 402).

## Referències

* ↑ Phaedimus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 230
# Itrialita-(Y)

* No s'ha de confondre amb la itriaïta-(Y), un mineral de la classe dels òxids..
La itrialita-(Y) és un mineral de la classe dels silicats, que pertany al grup de la thortveitita. Rep el seu nom per la seva composició química, que conté itri.

## Característiques

La itrialita-(Y) és un silicat de fórmula química Y₂Si₂O₇.
Segons la classificació de Nickel-Strunz, la itrialita-(Y) pertany a «09.BC: Estructures de sorosilicats (dímers), grups Si₂O₇, sense anions no tetraèdrics; cations en coordinació octaèdrica [6] i major coordinació» juntament amb els següents minerals: gittinsita, keiviïta-(Y), keiviïta-(Yb), thortveitita, keldyshita, khibinskita, parakeldyshita, rankinita, barisilita, edgarbaileyita, kristiansenita i percleveïta-(Ce).

## Formació i jaciments

Va ser descoberta a Baringer Hill, a la localitat de Bluffton del comtat de Llano, a Texas, Estats Units. També ha estat descrita en altres indrets de Texas i de l'estat de Virgínia, així com al Brasil, el Japó, Finlàndia, Mongòlia, Noruega, Nova Caledònia, Rússia, Suècia i Noruega.

## Referències

* ↑ «Yttrialite-(Y)» (en anglès). Mindat. [Consulta: 28 octubre 2017].
* ↑ «The New IMA List of Minerals – A Work in Progress – Updated: May 2017» (en anglès). International Mineralogical Association. Arxivat de l'original el 10 d’agost 2019. [Consulta: 28 octubre 2017].
# El viatge de les seves vides (pel·lícula de 2017 de Paolo Virzì)

El viatge de les seves vides (títol original en anglès, The Leisure Seeker) és una pel·lícula de comèdia dramàtica del 2017 dirigida per Paolo Virzì, en el seu primer llargmetratge complet en anglès. La pel·lícula està basada en la novel·la homònima del 2009 de Michael Zadoorian. És protagonitzada per Helen Mirren i Donald Sutherland, que actuen junts per primera vegada des de la pel·lícula de 1990 Bethune: The Making of a Hero. Es va projectar a la secció principal de competició del 74è Festival Internacional de Cinema de Venècia. Mirren va rebre una nominació al Globus d'Or pel seu treball a la pel·lícula. S'ha doblat i subtitulat al català.

## Referències

* ↑ Vivarelli, Nick. «Cannes: Helen Mirren and Donald Sutherland to Topline Paolo Virzì's 'The Leisure Seeker'». Variety, 12-05-2016. [Consulta: 23 març 2018].
* ↑ Jaafar, Ali. «Helen Mirren & Donald Sutherland Team For 'The Leisure Seeker' – Cannes». Deadline Hollywood. Penske Business Media, 12-05-2016. [Consulta: 23 març 2018].
* ↑ Anderson, Ariston. «Venice Competition Includes Films From George Clooney, Guillermo del Toro, Darren Aronofsky». The Hollywood Reporter, 27-07-2017. [Consulta: 27 juliol 2017].
* ↑ The Leisure Seeker a la Base de dades de cinema en català
* ↑ «El viatge de les seves vides». FilminCAT. [Consulta: 6 gener 2024].
# Oxymonacanthus longirostris

Oxymonacanthus longirostris és una espècie de peix de la família dels monacàntids i de l'ordre dels tetraodontiformes.

## Morfologia

* Els mascles poden assolir 12 cm de longitud total.

## Reproducció

És monògam.

## Alimentació

Només menja Acropora.

## Hàbitat i distribució geogràfica

És un peix marí, de clima tropical i associat als esculls de corall (entre 4-30 m de fondària), el qual es troba des de l'Àfrica oriental (com ara, Maputo a Moçambic) fins a Samoa, les Illes Ryukyu, el sud de la Gran Barrera de Corall, Nova Caledònia i Tonga.

## Observacions

És inofensiu per als humans.

## Referències

* ↑ Catalogue of Life (anglès)
* 1 2 3 4 5 «Oxymonacanthus longirostris» (en anglès). FishBase. Froese, Rainer; Pauly, Daniel (editors).
* ↑ Whiteman, E.A. i I.M. Côté, 2004. Monogamy in marine fishes. Biol. Rev. 79:351-375.
* ↑ Myers, R.F., 1991. Micronesian reef fishes. Segona edició. Coral Graphics, Barrigada, Guam. 298 p.
# Sierra maldita

Sierra maldita és una pel·lícula espanyola de 1954 dirigida per Antonio del Amo i protagonitzada per Rubén Rojo, Lina Rosales i José Guardiola.

## Resum

Puebla de Arriba és un poble de la serra andalusa sobre el qual recau una terrible maledicció: totes les dones que neixen allí són estèrils. Els homes del poble buscaran núvia a Puebla del Valle per a poder procrear el que provoca diversos conflictes.

## Repartiment

| Rubén Rojo - Juan Lina Rosales - Cruz José Guardiola - Lucas José Sepúlveda Manuel Zarzo - Emilio Miguel Gómez José Latorre Vicente Ávila Mario Moreno Agustín Rivero | Tomás Torres Rodolfo del Campo Blanca Suarez Julia Pachelo María Dolores Albert Sirio Rosado Luis Moreno Francisco Beiro Mariquita Najar |

## Premis
### Desena edició de les Medalles del Cercle d'Escriptors Cinematogràfics

| Categoria | Nominats | Resultat |
| Millor pel·lícula | Millor pel·lícula | Guanyadora |
| Millor actor secundari | José Guardiola | Guanyador |
| Millor argument original | Alfonso Paso José Luis Dibildos | Guanyadors |

### I Festival Internacional del Cinema de Sant Sebastià

| Categoría | Nominados | Resultado |
| Millor pel·lícula | Millor pel·lícula | Guanyadora |
| Menció honorífica | José Guardiola | Guanyador |

## Referències

* ↑ Bentley p.127
* ↑ «Premios del CEC a la producción española de 1954». Círculo de Escritores Cinematográficos. Arxivat de l'original el 2020-07-29. [Consulta: 9 febrer 2018].
* ↑ «Premios 2 edición. 1954». Festival Internacional de Cine de San Sebastián. [Consulta: 25 novembre 2018].

## Bibliografia

* Bentley, Bernard. A Companion to Spanish Cinema. Boydell & Brewer 2008.
# Sandviken

Sandviken és una ciutat industrial de Gästrikland i del comtat de Gävleborg, al centre de Suècia.
Té uns 24.000 habitants i està situat a 25 kilòmetres a l'oest de Gävle, la capital del comtat. Sandviken és famosa per ser on va fundar l'empresa siderúrgica "Sandvik".
Sandviken es desenvolupà a partir de la creació d'un alts forns a ran del llac Strosjön en 1860. Amb el sistema revolucionari Bessemer, la ciutat començà a fer-se famosa per la seva qualitat del seu acer. Durant la dècada dels anys 20 (S.XX) es començà a fabricar acer inoxidable i durant l'època de la Segona Guerra Mundial, Sandviken s'havia convertit en el primer productor del món d'acer per eines i broques de taladre.

## Llocs d'interès

A la rodalia de Sandviken hi trobam llocs com:
* El Museu Tèxtil (Textilmuseet)
* Església Arsunda (Medieval)- Al sud hi ha un petit cementiri viking que inspirà en la creació del Centre Viking d'Arsunda, amb activitats culturals relacionades amb els vikings i la història de la zona.

## Personatges relacionats

* Daniel Westling (1973) estudià a Sandviken.
* Kim Källström, futbolista de l'Arsenal FC (1982), nasqué a Sandviken.

## Referències

* Guies visuals d'El País-Aguilar; Suècia.
# Resolució 2277 del Consell de Seguretat de les Nacions Unides

La Resolució 2277 del Consell de Seguretat de les Nacions Unides fou adoptada per unanimitat el 30 de març de 2016. El Consell va ampliar un cop més el mandat de la MONUSCO durant un any fins al 31 de març de 2017.

## Contingut

Al febrer de 2013 el govern congolès i els rebels del Congo oriental van signar un acord sobre pau, seguretat i cooperació. El Consell va demanar les parts que mantinguessin les seves promeses i tractessin les causes subjacents del conflicte per posar fi a la violència en curs. Mentrestant, la regió continuava patint una profunda crisi humanitària i de seguretat pels grups armats que hi eren actius.
La preparació de les eleccions presidencials a la República Democràtica del Congo al novembre de 2016 també es va retardar, i els membres de l'oposició van ser arrestats recentment. Unes eleccions pacífiques i justes eren crucials per a l'estabilitat del país.
El mandat de la MONUSCO es va ampliar fins al 31 de març de 2017. També es va mantenir la brigada d'intervenció de l'equip de pau. El nombre de tropes es va mantenir sense canvis malgrat els plans per retirar 2.000 homes. El secretari general havia proposat retirar 1.700 homes, i el govern congolès també n'era favorable. Mentrestant, s'ha planificat retirar gradualment tota la força de pau.

## Referències

* ↑ Nacions Unides. «SC authorizes mandate renewal for MONUSCO», 30-03-2016.

## Vegeu també

* Llista de resolucions del Consell de Seguretat de les Nacions Unides 2201 a la 2300 (2015 - 2016)

## Enllaços externs

* PDF Text de la Resolució a UN.org
# Japonichilo

Japonichilo és un gènere monotípic d'arnes de la família Crambidae descrit per Masao Okano el 1962. Conté només una espècie, Japonichilo bleszynskii, descrita en el mateix article, que es troba al Japó (Honshu), Xina (Sichuan, Kiangsu, Manxúria) i l'Extrem Orient Rus (Ussuri).

## Referències

* ↑ «GlobIZ search». Global Information System on Pyraloidea. [Consulta: 5 febrer 2019].
* ↑ Savela, Markku. «Japonichilo Okano, 1962» (en anglès). Lepidoptera and Some Other Life Forms.
# Travessia de la plaça de l'Església

La Travessia de la plaça de l'Església és una via pública de Sant Climent Sescebes (Alt Empordà) inclosa a l'Inventari del Patrimoni Arquitectònic de Catalunya.

## Descripció

Situada dins del nucli urbà de la població de Sant Climent, al bell mig del nucli antic de la vila i comunicant el carrer Major amb la plaça de l'Església.
Es tracta d'un passadís cobert que donava accés a l'interior de l'antic recinte emmurallat de la població de Sant Climent. Està cobert per una volta rebaixada, recolzada als murs dels edificis laterals i actualment arrebossada. L'arc exterior, encarat a la plaça de l'Església, està bastit en pedra desbastada a mode de petites dovelles, mentre que l'arc orientat al carrer Major presenta una forma molt més rebaixada que l'anterior, també bastit en pedra desbastada.

## Referències

* 1 2 «Travessia de la plaça de l'Església». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 octubre 2017].
# Ocells elefant

Els ocells elefant (Aepyornithidae) són la única família i actualment extinta d'ocells paleògnats de l'ordre dels Aepyornithiformes.
Eren ocells no voladors endèmics de Madagascar. Igual que els ocells no voladors actuals, els ocells elefants eren ratites (corredors), com l'estruç, el casuari, els nyandús, a més de l'extinta moa de Nova Zelanda.

## Origen del nom

Els nadius els coneixien com a vouron patra. La denominació d'«ocells elefant» probablement ve de les històries de Simbad a Les mil i una nits, amb la rondalla de l'«ocell roc», tan gegant que en el seu vol podia alçar un elefant entre les seves urpes. El navegant Marco Polo, en els seus viatges a Orient, va fer ressò d'aquestes llegendes i les va divulgar. La gran diferència, naturalment, és que l'ocell elefant estava impedit de volar, i en tot cas, pesava només una desena part del que pot arribar a pesar un elefant africà.

## Taxonomia

Hansford & Turvey 2018 han classificat les espècies d'ocells elefant en quatre (dues d'Aepyornis, una de Mullerornis i una de Vorombe).
* Ordre Aepyornithiformes Newton 1884 [Aepyornithes Newton 1884]
** Família Aepyornithidae (Bonaparte 1853) [Aepyornithinae Bonaparte 1853]
*** Gènere Aepyornis Geoffroy Saint-Hilaire 1850
**** Aepyornis hildebrandti Burckhardt 1893
**** Aepyornis maximus Geoffroy Saint-Hilaire 1851
*** Gènere Mullerornis Milne-Edwards & Grandidier 1894
**** Mullerornis modestus (Milne-Edwards & Grandidier 1869) Hansford & Turvey 2018
*** Gènere Vorombe Hansford & Turvey 2018
**** Vorombe titan (Andrews 1894) Hansford & Turvey 2018

## Referències

* ↑ Clements, J. F. (2007): The Clements Checklist of Birds of the World, 6th Edition. Cornell University Press, EUA. Downloadable from Cornell Lab of Ornithology, (anglès)
* ↑ Sibley, Charles Gald i Ahlquist, Jon Edward (1990): Phylogeny and classification of birds. Yale University Press, New Haven, Connecticut, EUA (anglès)
* ↑ Mitchell, K.J. et al (2014): «Ancient DNA reveals elephant birds and kiwi are sister taxa and clarifies ratite bird evolution». Science, 344(6186):898-900, (anglès)
* ↑ Hansford, J. P.; Turvey, S. T. «Unexpected diversity within the extinct elephant birds (Aves: Aepyornithidae) and a new identity for the world's largest bird». Royal Society Open Science, 5, 9, 26-09-2018, pàg. 181295. Bibcode: 2018RSOS....581295H. DOI: 10.1098/rsos.181295. PMC: 6170582. PMID: 30839722.
* ↑ Hume, Julian P.; Walters, Michael. Extinct birds. T&AD Poyser, 2012, p. 544. ISBN 978-1-4081-5861-6.

## Enllaços externs

* «Madagascar i els lèmurs subfòssils. Documentals en el temps. Episodi III», Blanca Moncunill-Solé, Ciències de la Vida, Divulcat, Fundació Enciclopèdia, Grup Enciclopèdia Catalana, 13-01-2021.
# Rapiqum

Rapiqum va ser una ciutat estat de Mesopotàmia prop de Sippar, a la zona entre l'Eufrates i el Tigris.
Xamxi-Adad I, rei d'Assíria, va permetre a la ciutat d'Eixnunna que l'ocupés, però després se la va arrabassar i la va cedir a Hammurabi de Babilònia. Els habitants d'Eixnunna i els seue aliats, van derrotar els defensors. Després hi van anar les tropes de Mari. Més tard, Tukultininurta I d'Assíria va eixamplar els seus territoris cap a l'Eufrates i es va annexionar Mari, Khana, Rapiqum i "les muntanyes dels akhlamu".

## Referències

* ↑ Cassin, Elena (et al.) (comp.). Los imperios del antiguo Oriente II: el fin del segundo milenio. Madrid: Siglo XXI, 1979, p. 70. ISBN 8432301183.
# Sierra del Segura

* No s'ha de confondre amb la comarca de la província de Jaén: Sierra de Segura.
La Sierra del Segura d'Albacete és una mancomunitat turística del sud de la província d'Albacete que comprèn municipis de la comarca històrica de la Sierra de Alcaraz (Ayna, Bogarra, Elche de la Sierra (parcialment), Molinicos, Paterna del Madera, i Riópar) i antigues viles del Regne de Múrcia, de la comarca de la Sierra del Segura pròpiament dita (Férez, Letur, Liétor, Nerpio, Socovos, Yeste, i altres pedanies d'Elche de la Sierra). Els municipis que componen la mancomunitat són considerats freqüentment com una comarca diferenciada i unida en l'actualitat en els diferents catàlegs de turisme.
És un paisatge muntanyenc, marcat pel pas del riu Segura, els seus afluents (riu Mundo, Madera, Taibilla o Tus) i embassaments (Cenajo, Talave, Fuensanta). Per les seves característiques geogràfiques, demogràfiques i en part històriques podria vincular-se amb aquesta comarca als municipis murcians de Caravaca de la Cruz i Moratalla, així com a la comarca jienenc de la Sierra de Segura.
La dificultat de les comunicacions i l'escassa industrialització provocaren un flux migratori molt intens a partir de la dècada de 1950, que en l'actualitat s'ha reduït fins a gairebé estabilitzar-se en alguns casos, generalment amb xifres prou inferiors a les de mitjans del segle passat.
Així, en 2005, només dos municipis superen amb escreix els 2.000 habitants (Elche de la Sierra i Yeste) i el terme mitjà és de 1.646 habitants per entitat municipal; en 1950, tots excepte Paterna superaven aquesta xifra i el terme mitjà era de 4.404 habitants. En el període 1991–2005, només Riópar incrementa la seva població (+15%); Elx de la Serra, Férez i Socovos es mantenen estables, i la resta baixen.
En el seu conjunt, la serra del Segura ha perdut el 41% dels seus habitants des de 1900; el 63%, si contem des de 1950; i el 10%, des de 1991. Tanmateix, això ha permès una conservació excel·lent dels entorns naturals i dels nuclis històrics dels pobles, el que permet que la principal activitat econòmica de la zona sigui avui el turisme rural.

## Galeria d'imatges

* Bogarra
* Elche de la Sierra
* Férez
* Letur
* Liétor
* Molinicos
* Nerpio
* Riópar
* Socovos
* Yeste

## Enllaços externs

* Web de la mancomunitat de la Sierra del Segura d'Albacete Arxivat 2017-09-14 a Wayback Machine.
* Web de la mancomunitat de municipis de la Sierra del Segura
* Web de Molinicos
# Resolució 2271 del Consell de Seguretat de les Nacions Unides

La Resolució 2271 del Consell de Seguretat de les Nacions Unides fou adoptada per unanimitat el 2 de març de 2016. El Consell va ampliar les prohibicions de viatjar i la congelació dels dipòsits bancaris decidides en la Resolució 2271 contra Sudan del Sud van ser prorrogades fins al 15 d'abril de 2016. El mandat del grup d'experts que supervisa el compliment d'aquestes sancions es va ampliar fins al 15 de maig de 2016.

## Referències

* ↑ Nacions Unides. «Sanctions on South Sudan renewed, panel of experts extended», 02-03-2016.
* ↑ Nacions Unides. «SC lays groundwork for targeted sanctions in South Sudan should peace deal fail», 03-03-2015.
* ↑ Nacions Unides. «South Sudan Sanctions Committee», 17-03-2016.

## Vegeu també

* Llista de resolucions del Consell de Seguretat de les Nacions Unides 2201 a la 2300 (2015 - 2016)

## Enllaços externs

* PDF Text de la Resolució a UN.org
# Galera de Mahdia

La galera de Mahdia és un vaixell grec que es va trobar a la costa de Mahdia a Tunísia, a uns 6 km de la ciutat, a la mar.
El vaixell era del segle i aC i s'hi van trobar nombrosos objectes que semblen ser atenencs, i alguns, per la seva composició vindrien de la serra de Cartagena a la província de Múrcia. Entre els objectes algunes estàtues i figures, àmfores i material del vaixell.
Aquestos objectes estan dipositats actualment a una sala del Museu del Bardo en unes cambres que imiten la foscor i el color blau de la mar.
* àmfores
* Ancora
# Jean-Luc Colson

Jean-Luc Colson (Blegny, 24 d'abril de 1953) és un ex-pilot de trial belga que va competir a escala internacional durant la dècada de 1970. Va guanyar dos Campionats de Bèlgica de trial (1975 i 1979). El seu pare, de nom també Jean-Luc Colson, formà part de l'equip belga (juntament amb Claude Vanstenagen i René Lageot) que va guanyar el 1963 l'edició prèvia de la Challenge Henry Groutards, reservada a seleccions estatals.

## Palmarès

| Any | Motocicleta | C. del Món | C. de Bèlgica |
| 1972 | Montesa | - | ? |
| 1973 | Montesa | - | ? |
| 1974 | Montesa | 27è | ? |
| 1975 | Montesa | - | 1r |
| 1976 | Montesa | - | ? |
| 1977 | Montesa | 21è | ? |
| 1978 | Montesa | 15è | ? |
| 1979 | Montesa | 18è | 1r |
| 1980 | Montesa | 22è | 2n |
| 1981 | Montesa | - | ? |
| 1982 | Fantic | - | ? |
| 1983 | Fantic | - | ? |
| 1984 | Fantic | - | ? |
| Total títols | Total títols | 0 | 2 |

### Notes

* ↑ Fins al 1974 el Campionat era d'Europa, i a partir de 1975 va passar a anomenar-se Campionat del Món
* ↑ Al total de títols s'hi compten tots els campionats estatals o internacionals guanyats

## Referències

* ↑ «The rider - Colson Jean-Luc» (en anglès). trialonline.org. [Consulta: 28 desembre 2016].

## Enllaços externs

* Vídeo de Jean-Luc Colson amb la Montesa al Campionat de Bèlgica de 1976 (francès)
* Palmarès de Jean-Luc Colson al Campionat del Món PDF (francès)
# Eleccions federals suïsses de 1975

Les eleccions federals suïsses de 1975 se celebraren el 26 d'octubre de 1975 per a renovar els 200 membres del Consell Nacional de Suïssa i els 46 membres del Consell dels Estats de Suïssa que escolliran els 21 membres del Consell Federal de Suïssa. El partit més votat fou el Partit Socialdemòcrata.

## Resultats electorals
### Consell Nacional de Suïssa

Resultat de les eleccions al Consell Nacional de Suïssa de 26 d'octubre de 1975
| Partits | Partits | Abr. | Vots | % | +/– | Escons | +/– |
| | Partit Socialdemòcrata de Suïssa | SPS/PSS | 477.125 | 24,9 | -2% | 55 | +9 |
| | Partit Radical Democràtic de Suïssa | FDP/PLR | 426.321 | 21,1 | +0,6% | 47 | +2 |
| | Partit Popular Democristià de Suïssa | CVP/PDC | 405.124 | 21,3 | -0,2% | 46 | -2 |
| | Partit Popular Suís | SVP/UDC | 190.445 | 9,9 | -1,1% | 21 | -2 |
| | Aliança dels Independents | LdU | 116.341 | 6,1 | -1,5% | 11 | -2 |
| | Els Republicans | Rep | 56.718 | 3,0 | -1,2% | 4 | -3 |
| | Partit Liberal de Suïssa | LPS/PLS | 46.865 | 2,4 | -0,2% | 6 | ±0 |
| | Partit del Treball | PdA/PST-POP | 45.371 | 2,4 | -0,2% | 4 | -1 |
| | Partit Evangèlic Popular | EVP/PEV | 37.639 | 2,3 | +0,2% | 3 | ±0 |
| | Acció Nacional | NA/AN | 47.429 | 2,5 | -0,6% | 2 | -2 |
| | Partit Socialista Autònom | PSA | 6.684 | 0,3 | + ±0% | 1 | -1 |
| | Organitzacions Progressistes Suïsses | POCH | 19.071 | 1,0 | - | 0 | - |
| | Unió Democràtica Federal | EDU/UDF | 6.657 | 0,3 | - | 0 | - |
| | Altres | | 36.661 | 1,9 | | 0 | |
| Total (participació 52,4%) | Total (participació 52,4%) | | 1.931.397 | | | | 200 |
| Font: http://www.wahlen.ch/ Arxivat 2021-02-28 a Wayback Machine. ||||||

## Referències

* Resultats a electionresources.org
# Ralph Firman

Ralph David Firman Jr. ha estat un pilot de curses automobilístiques irlandès que ha arribat a disputar curses de Fórmula 1.
Va néixer el 20 de maig del 1975 a Norwich, Norfolk, Anglaterra. Anglès de naixement, va adoptar la nacionalitat irlandesa per part de la seva mare.

## A la F1

Va debutar a la primera cursa de la temporada 2003 (la 54a temporada de la història) del campionat del món de la Fórmula 1, disputant el 9 de març del 2003 el GP d'Austràlia.
Ralph Firman va participar en un total de quinze curses puntuables pel campionat de la F1, disputades totes a la mateixa temporada (2003) assolí una vuitena posició com millor classificació a una cursa i aconseguint un punt vàlid pel campionat del món de pilots/constructors.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 2003 | Jordan Ford | Jordan | Ford | AUS Ret | MAL 10 | BRA Ret | SMR Ret | ESP 8 | AUT 11 | MON 12 | CAN Ret | EUR 11 | FRA 15 | GBR 13 | ALE Ret | HON NVS | ITA | USA Ret | JAP 14 | 20è | 1 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 15 (14) | 0 | 0 | 0 | 0 | 1 |